Lav et referat af nedenstående tekst:

Tekst:
Der er lagt op til den store håndboldfest, både på og uden for banen, i Boksen i Herning, når der i weekenden spilles Final Four Santander Cup i Håndbold. Og lodtrækningen faldt ud således at sidste års to finalister Aalborg Håndbold og Mors-Thy mødes i den ene semifinale lørdag kl 13.30. - Der er ingen vej tilbage, vi glæder os til en stor håndboldfest i hallen, og vi er klar til at tage den første titel i år, siger træner Stefan Madsen. Det er netop Stefan Madsen og Aalborg håndbold der har revanche til gode, for Mors-Thy skabte nærmest sensation sidste år i finalen ved at vinde over favoritterne fra Aalborg, der ugen forinden havde spillet finale i Final Four Champions League i Køln. - Vi var på pumperne da vi mødte dem sidste år, men vi har da stor respekt for Mors-Thy, som er inde i en god periode, uddyber Aalborg-træneren. Og med op mod 1400 fans i ryggen fra Mors/ Thys berømte fangruppe ”Bette Balkan“, så skal der nok blive gang i den uden for banen. En lokal sponsor og fangruppen har sørget for der er gratis bustransport til Herning fra Mors og Thy, men også fra Aalborg ventes der stor rykind med fans, op mod 1000 medrejsende vil sætte deres præg i Boksen i Herning. - De her pokalkampe har deres eget liv, der er fuld power på fra starten, siger Stefan Madsen. Han kan glæde sig over at alle mand er klar til weekendens finalestævne også den Islandske stjernespiller Aron Palmarsson som måtte udgå i Aalborg Håndbolds seneste kamp. - Vi fik en forskrækkelse med Aron i Lemvig-kampen, og derfor passer vi på ham til træning, så han er fuldstændig klar til weekenden, siger Stefan Madsen. Vinder Aalborg Håndbold semifinalen mod Mors-Thy venter finalen Søndag kl 16.00 mod vinderen af den anden semifinale, som står mellem Bjerringbro/ Silkeborg og GOG fra Odense. Til vinderen af Santander Cup er 225.000 kroner. TV2 Nord har også talt med Aalborg Håndbolds fløjspiller Buster Juul, der godt er klar over de fik en lærerstreg sidste gang i finalen, så det sker ikke igen. Hør hele interview med Buster Juul her:

Referat:
En spændende håndboldweekend er i vente for nordjyske klubber.